**Vedtekter for Stavanger Suzukiorkester - SUZO**

**1. Orkesterets navn**

Orkesterets navn er Stavanger Suzukiorkester, forkortet SUZO.

**2. Orkesterets formål:**

1. Å arbeide for spredning og forståelse for Shinichi Suzukis filosofi og pedagogikk.
2. Å støtte og stimulere foreldre og pedagoger i suzukimetoden.
3. Å arbeide for barns musikkutøvelse gjennom suzukimetoden.
4. Å delta på seminarer, konserter og turneer.
5. Å samarbeide med andre aktuelle orkestre/utøvere.

**3. Medlemskap**

For å bli tatt opp i Stavanger Suzukiorkester, må man i utgangspunktet følge undervisning etter suzukimetoden. Eventuelle søkere som ikke tilfredsstiller disse kravene, men som bruker suzukirepertoaret, vurderes individuelt av orkesterleder.

**4. Styret**

Styret skal arbeide iht. orkesterets formål og vedtekter.

Styret er orkesterets forberedende, planleggende, iverksettende og forvaltende organ,

samt beslutningsorgan når årsmøtet ikke er samlet.

Styremøtene er beslutningsdyktige når minst 3 av styrets medlemmer er samlet.

Det skal skrives referat fra styremøtene.

Utskrift fra referatene skal sendes alle styremedlemmer og eventuelt ande samarbeidspartnere.

Styret skal holde faste møter - minst 1 hvert halvår - og følge opp vedtak.

Styret skal utarbeide årsmelding med regnskap, samt medlemsliste pr. 31.12 hvert år.

Styret har ansvar for årsmøtet og medfølgende for- og etterarbeid.

**5. Valgkomité**

Valgkomitéen består av 2 medlemmer.

Valgkomitéen fremmer forslag til styrerepresentanter og ny valgkomité for neste årsmøte.

Kandidatene som komitéen foreslår, må ha sagt seg villige til å stille til valg.

**6. Årsmøte**

1. Årsmøtet i Stavanger Suzukiorkester er høyeste besluttende organ.
2. Årsmøte skal holdes innen midten av mars hvert år.
3. Innkalling til årsmøtet skal være skriftlig, og være medlemmene i hende seinest 3 uker før årsmøtet.
4. Saksliste sendes medlemmene senest 1 uke før årsmøtet.
5. Forslag til årsmøtet skal være styret i hende senest 2 uke før møtet skal holdes.
6. Alle medlemmer kan komme med forslag.
7. Forslagene skal være skriftlige.
8. Lovlig innkalte møter er beslutningsdyktige uansett antall frammøtte medlemmer.

**Årsmøtet konstitueres slik:**

1. Valg av møteleder og referent for møtet.
2. Registrering av de frammøtte.
3. Godkjenning av dagsorden/saksliste.

**Årsmøtets oppgaver**:

1. Behandle orkesterets årsmelding.
2. Behandle orkesterets regnskap i revidert stand.
3. Vedta orkesterets budsjett, arbeidsprogram og fastsettelse av kontingent.
4. Behandle innkomne forslag, herunder forslag til vedtektsendringer.
5. Behandle saker fremmet av styret på årsmøtet.
6. Velge styre, som består av minst 3 medlemmer, hvor en er orkesterleder-representant.

Styret konstituerer seg selv.

1. Velge revisor.
2. Velge valgkomité.

Alle valg er for ett - 1 - år av gangen. Tilstedeværelse på årsmøtet er ikke nødvendig for å stille til valg. Kun frammøtte er stemmeberettiget. Årsmøtet kan bare behandle saker som står på sakslista. Alle beslutninger skjer ved simpelt flertall. Ved stemmelikhet har styreleder dobbeltstemme.

### Ekstraordinært årsmøte

Det kan kalles inn til ekstraordinært årsmøte dersom 1/3 av medlemmene krever det, eller etter vedtak i styret. Dette innkalles på samme måte som ordinært årsmøte, med minst 14 dagers varsel.

**7. Vedtektsendringer**

Endringer i disse vedtektene kan bare foretas på ordinært eller ekstraordinært årsmøte. Endringen(e) trer i kraft umiddelbart.

### 8. Oppløsning/nedlegging av Stavanger Suzukiorkester

Forslag om oppløsning/nedlegging må behandles på ordinært årsmøte.

Forslag, med begrunnelse, må være sendt alle medlemmer og alle organisasjoner

som orkesteret har tilknytning til, minst 6 uker før årsmøtet.

Til oppløsning/nedlegging kreves minst ¾ stemmeflertall.

Ved oppløsning bestemmer årsmøtet hvordan eventuelle midler skal forvaltes.

Vedtatt på ex. ord. årsmøte 19.08.2023

SUZO-styret ved

Kjersti Aurbakken